Jordi Savall is bemutatkozik a Budapesti Tavaszi Fesztiválon – NullaHatEgy
Jordi Savall is bemutatkozik a Budapesti Tavaszi Fesztiválon
Jordi Savall, Kirill Gerstein, Joseph Calleja, a Theater Basel Balettegyüttese és egy Michelangelo-kiállítás is szerepel a 39. Budapesti Tavaszi Fesztivál (BTF) programjában 2019. április 5. és 22. között, számtalan klasszikus zenei koncert, opera-, balett-, tánc- és színházi előadás, jazz- és könnyűzenei est, valamint kiállítás mellett.
A BTF egyik állandóan visszatérő témája Liszt Ferenc öröksége, mellé idei fókuszként az orosz művészet csatlakozik – jelentette be a rendezvénysorozat szerdai budapesti sajtótájékoztatóján Káel Csaba, a Müpa vezérigazgatója, a szervező Operatív Testület elnöke.
Bán Teodóra, a Budapesti Fesztivál- és Turisztikai Központ (BFTK) ügyvezetője, az Operatív Testület tagja hozzátette: a BTF Budapest idegenforgalmában is igen fontos szerepet tölt be, a fesztivál helyszíneit végigjárva a vendégek a főváros ezerféle arcát is megismerhetik.
A szervezők elmondták, a jegyértékesítés szerdán kezdődik meg a BTF programjaira.
Fotó: musicaficionado.blog
Ayhan Gökhan2018-11-07T12:32:51+00:00 2018. november 7.|